
Καθορισμός ορίων, όρων και περιορισμών δόμησης στον οικισμό 

«ΝΕΟ ΣΙΡΑΚΙΟ» του Ν. Κιλκίς. 1 

Καθορισμός ορίων, όρων και περιορισμών δόμησης στον οικισμό 

«ΞΗΡΟΛΑΚΚΟΣ» του Ν. Κιλκίς.. 2 

Καθορισμός ορίων, όρων και περιορισμών δόμησης του οικισμού 
ΛΕΙΒΑΔΙΑ Άνδρου Ν. Κυκλάδων και κατηγορία αυτού .... 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οικ. Ε.Π.Α. 227 (1) 

Καθορισμός ορίων, όρων και περιορισμών δόμησης στον οικισμό «ΝΕΟ 
ΣΙΡΑΚΙΟ» του Ν. Κιλκίς. 

Ο ΝΟΜΑΡΧΗΣ ΚΙΛΚΙΣ 
’ Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181 Δ/3.5.85) 
«Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης» όπως τροποποιή¬ 
θηκε και συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην Υ.Χ.Ο.Π. και τώρα 
Υ.ΠΕ.ΧΩ.Δ.Ε. 

4. Τη με αρ. Ε.Π.Α. 41/27.3.85 απόφασή μας για την κατηγοριο- 
ποίηση των οικισμών του Ν. Κιλκίς που έχουν πληθυσμό μέχρι 2.000 
κατοίκους, με την οποία ο οικισμός έχει χαρακτηρισθεί ως αδιάφορος, 
συνεκτικός, στάσιμος, μικρός. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Τη με αριθ. 10/21.8.87 γνωμοδότηση - πρακτικό του Συμβου¬ 


λίου ΠΕ.ΧΩ.Δ.Ε. (ΣΧΟΠ) του Νομού. 

7. Τη με αριθ. 20/1985 απόφαση του Κοινοτικού Συμβουλίου της 
Κοινότητας Αξιοχωρίου. 

8. Τον Α.Ν. 314/1968 «Περί παροχής εις τον Υπουργό Β. Ελλάδος 
και τους Νομάρχας, αρμοδιότητος επί θεμάτων εγκρίσεως. επεκτάσεως 
ή τροποποιήσεως σχεδίων πόλεων και κωμών» όπως τροποποιήθηκε 
και συμπληρώθηκε με το Ν.Δ. 1018/1971, αποφασίζουμε: 

1. Καθορίζουμε τα όρια του οικισμού «ΝΕΟ ΣΙΡΑΚΙΟ» του Ν. Κιλ¬ 
κίς, όπως αυτά φαίνονται στο συνοδευτικό της παρούσας σχεδιάγραμμα 
σε κλ. 1:5000, που αποτελεί αναπόσπαστο τμήμα αυτής και συντά¬ 
χθηκε βάσει στοιχείων χάρτη και επιτόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης: 

2.1.1. Αρτιότητα γηπέδων 

- Για το συνεκτικό τμήμα του οικισμού, αρτιότητα γηπέδου 500 τ.μ. 
με πρόσωπο 13.000 μ. (περιοχή Α). 

- Για την περιοχή εκτός του συνεκτικού τμήματος και εντός ορίου οι¬ 
κισμού, αρτιότητα γηπέδου 1000 τ.μ. με πρόσωπο 26.00 μ. (περιοχή 

Β). 

- Κατά παρέκκλιση εντός των ορίων του οικισμού θεωρούνται άρτια 
τα οικόπεδα με όποιο εμβαδό και πρόσωπο είχαν στις 3.5.1985, ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

2.2. Για τον οικισμό «ΝΕΟ ΣΙΡΑΚΙΟ» της ομάδας 9 βαθμού προ¬ 
στασίας Β3, τους ειδικούς όρους δόμησης που αναγράφονται στην καρ¬ 
τέλα που συνοδεύει την παρούσα. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
όπως τροποποιήθηκε και συμπληρώθηκε "ε το Π.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.¬ 
ΧΩ.Δ.Ε. (ΣΧΟΠ) του Νομού. 

Η απόφαση αυτή, το σχεδιάγραμμα οριοθέτησης του οικισμού που τη 
συνοδεύει, το δελτίο Αρχιτεκτονικής Αναγνώρισης του οικισμού, όπως 
αυτά έχουν θεωρηθεί από τον προϊστάμενο του Τ.Π.Π.Ε Κιλκίς, να δη- 
μοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 










10340 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. οικ. Ε.Π.Α. 228 (2) 

Καθορισμός ορίων, όρων και περιορισμών δόμησης στον οικισμό «ΞΗ¬ 
ΡΟΛΑΚΚΟΣ» του Ν. Κιλκίς. 

Ο ΝΟΜΑΡΧΗΣ ΚΙΑΚΙΣ 
' Εχοντας υπόψη: 

1. Τις διατάξεις του από 24.4.1985 Π.Δ/τος (ΦΕΚ 181Δ/3.5.85) 
■Περί τρόπου καθορισμού ορίων οικισμών της χώρας, κατηγορίες αυ¬ 
τών και καθορισμός όρων και περιορισμών δόμησης» όπως τροποποιή¬ 
θηκε και συμπληρώθηκε με το Π.Δ/γμα της 14.2.87 (ΦΕΚ 133Δ/ 
23.2.87). 

2. Τις προτάσεις των ιδιωτών μελετητών Μηχ/κών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
κτών πόλεων, που αφορούν στον προσδιορισμό των ορίων του υπόψη οι¬ 
κισμού. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του πρώην ΐ.Χ.Ο.Π. και τώρα 
Υ.ΠΕ.ΧΩ.Δ.Ε. 

4. Τη με αρ. Ε.Π.Α. 41/27.3.85 απόφασή μας για την κατηγοριο- 
ποίηση των οικισμών του Ν. Κιλκίς που έχουν πληθυσμό μέχρι 2.000 
κατοίκους, με την οποία ο οικισμός έχει χαρακτηρισθεί ως αδιάφορος, 
συνεκτικός, στάσιμος, μικρός. 

5. Τα πληθυσμιακά στοιχεία της τελευταίας απογραφής του Κράτους 
της ΕΣΤΕ. 

6. Τη με αριθ. 10/21.8.87 γνωμοδότηση - πρακτικό του Συμβου¬ 
λίου ΠΕ.ΧΩ.Δ.Ε. (ΣΧΟΠ) του Νομού. 

7. Τη με αριθ. 18/1985 απόφαση του Κοινοτικού Συμβουλίου της 
Κοινότητας Βαφιοχωρίου. 

8-ΤονΑ.Ν. 314/1968 «Περί παροχής εις τον Υπουργό Β. Ελλάδος 
και τους Νομάρχας, αρμοδιότητος επί θεμάτων εγκρίσεως, επεκτάσεως 
ή τροποποιήσεως σχεδίων πόλεων και κωμών» όπως τροποποιήθηκε 
και συμπληρώθηκε με το Ν.Δ. 1018/1971, αποφασίζουμε: 


1. Καθορίζουμε τα όρια του οικισμού «ΞΗΡΟΛΑΚΚΟΣ» του Ν. Κιλ¬ 
κίς, όπως αυτά φαίνονται στο συνοδευτικό της παρούσας σχεδιάγραμμα 
σε κλ. 1:5000, που αποτελεί αναπόσπαστο τμήμα αυτής και συντά¬ 
χθηκε βάσει στοιχείων χάρτη και επιτόπου ελέγχου. 

2. Καθορίζουμε τους ακόλουθους Γενικούς και Ειδικούς όρους και 
περιορισμούς δόμησης. 

Α. Γενικοί όροι δόμησης: 

2.1.1. Αρτιότητα γηπέδων 

- Για το συνεκτικό τμήμα του οικισμού, αρτιότητα γηπέδου 500 τ.μ. 
με πρόσωπο 13.000 μ. (περιοχή Α). 

- Για την περιοχή εκτός του συνεκτικού τμήματος και εντός ορίου οι¬ 
κισμού, αρτιότητα γηπέδου 1000 τ.μ. με πρόσωπο 26.00 μ. (περιοχή 
Β). 

- Κατά παρέκκλιση εντός των ορίων του οικισμού θεωρούνται άρτια 
τα γήπεδα με όποιο εμβαδό και πρόσωπο είχαν στις 3.5.1985, ημέρα 
δημοσίευσης του από 24.4.1985 Π. Δ/τος. 

Β. Ειδικοί όροι δόμησης: 

2.2. Για τον οικισμό «ΞΗΡΟΛΑΚΚΟΣ» της ομάδας 7 βαθμού προ¬ 
στασίας Β3, τους ειδικούς όρους δόμησης που αναγράφονται στην καρ¬ 
τέλα που συνοδεύει την παρούσα. 

Κατά τα λοιπά ισχύουν τα οριζόμενα στο Π. Δ/γμα της 24.4.1985 
όπως τροποποιήθηκε και συμπληρώθηκε με το Γ1.Δ. της 14.2.87. 

Για κάθε αμφισβήτηση που ανακύπτει από την εφαρμογή της παρού¬ 
σας, αποφασίζει ο Νομάρχης μετά από γνώμη του Συμβουλίου ΠΕ.¬ 
ΧΩ.Δ.Ε. (ΣΧΟΠ) του Νομού. 

Η απόφαση αυτή, το σχεδιάγραμμα οριοθέτησης του οικισμού που τη 
συνοδεύει, το δελτίο Αρχιτεκτονικής Αναγνώρισης του οικισμού, όπως 
αυτά έχουν θεωρηθεί από τον προϊστάμενο του Τ.Π.Π.Ε Κιλκίς, να δη- 
μοσιευθούν στην Εφημερίδα της Κυβερνήσεως. 

Κιλκίς, 10 Σεπτεμβρίου 1987 
Ο Νομάρχης 

ΓΙΑΝΝΗΣ ΑΓΓΕΛΟΠΟΥΛΟΣ 

Αριθ. Τ.Π. οικ. 5828 (3) 

Καθορισμός ορίων, όρων και περιορισμών δόμησης του οικισμού ΛΕΙ¬ 
ΒΑΔΙΑ Άνδρου Ν. Κυκλάδων και κατηγορία αυτού. 

Ο ΝΟΜΑΡΧΗΣ ΚΥΚΛΑΔΩΝ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181 Δ/3.5.1985) 
-•περί τρόπου καθορισμού ορίων οικισμού της Χώρας, κατηγορίες αυτών 
και καθορισμός όρων και περιορισμών δόμησης». 

2. Τις προτάσεις των ιδιωτών μελετητών μηχανικών, στους οποίους 
ανατέθηκε σχετική μελέτη στα πλαίσια του προγράμματος των ανοι¬ 
χτών πόλεων, που αφορούν στον προσδιορισμό των ορίων των υπόψη οι¬ 
κισμών. 

3. Τα δελτία αρχιτεκτονικής αναγνώρισης των οικισμών που συ¬ 
μπληρώθηκαν από τους προαναφερόμενους μελετητές κατά τις υποδεί¬ 
ξεις των σχετικών προδιαγραφών του ΥΧΟΠ. 

4. Τα πληθυσμιακά στοιχεία της τελευταίας απογραφής του Κράτους 
τηςΕΣΤΕ. 

5. Την υπ’ αριθ. 180/17.12.86 γνωμοδότηση του Συμβουλίου 
ΧΟΠ του Νομού. 

6. Την υπ’ αριθ. 70/86 απόφαση του Κοινοτικού Συμβουλίου. 

7. Τις ενστάσεις των ενδιαφερομένων, αποφασίζουμε: 

1. Κατατάσσουμε τον οικισμό στην κατηγορία: Αξιόλογος, Στάσιμος, 
Συνεκτικός, Μικρός. 

2. Καθορίζουμε τα όρια του οικισμού: ΛΕΙΒΑΔΙΑ ΑΝΔΡΟΥ όπως 
αυτά φαίνονται στη συνοδευτική αεροφωτογραφία της παρούσας απόφα¬ 
σης με κλίμακα που αποτελεί αναπόσπαστο μέρος της απόφασης αυτής 
και συντάχθηκε βάσει στοιχείων μελετών και επιτόπου ελέγχου. 

3. Καθορίζουμε τους ακόλουθους Γενικούς και Ειδικούς όρους και 
περιορισμούς Δόμησης. 

Α. Γενικοί όροι Δόμησης 

1. Εντός των ορίων του οικισμού ισχύουν οι γενικοί όροι δόμησης που 
προβλέπονται από το Π.Δ. ΦΕΚ 181 Δ/3.5.1985 και ορίζεται αρτιό¬ 
τητα σε όλο τον οικισμό 1.000 Μ2. 

2. Κατά παρέκκλιση εντός των ορίων των οικισμού θεωρούνται άρτια 
τα οικόπεδα με όποιο εμβαδόν είχαν στις 3.5.1985 ημέρα δημοσίευσης 
του από 24.4.1985 Δ/τος. 

Β. ΕΙΔΙΚΟΙ ΟΡΟΙ ΔΟΜΗΣΗΣ 
Β1) διάταξη ορίων 

α) Ο ΜΕΓΙΣΤΟΣ ενιαίος επιτρεπόμενος οικοδομικός όγκος κτιρίου 
δε δύναται να υπερβαίνει τα 800 Μ3 (υπέρ τη στάθμη του φυσικού εδά¬ 
φους) έστω και αν το ενιαίο λειτουργικά κτίριο έχει όγκο μεγαλύτερο - 
του παραπάνω καθοριζόμενου. 

Εις περίπτωση κτιρίου με όγκο μεγαλύτερο των οκτακόσιων (800) 
Μ3 επιβάλλεται η υποδιαίρεση του όγκου τούτου. Οι τμηματικοί όγκοι 
του ενιαίου κτιρίου πρέπει να διαχωρίζονται είτε ως προς το ύψος (δια¬ 
φορά στάθμης) είτε ως προς τις κατόψεις (μετάθεση κατόψεων τουλάχι¬ 
στον κατά ένα και μισό μέτρο (1,50)) κατά τη μία ή άλλη κύρια διεύ¬ 
θυνση. 

β) Το μέγιστο συνεχές και ενιαίο τμήμα όψεως του κτιρίου δε δύναται 
να υπερβαίνει τα (12) μέτρα μήκους. Σε περίπτωση μεγαλύτερου μή¬ 
κους πρόσοψης, αυτή πρέπει να διαιρείται μορφολογικά σε περισσότερα 
τμήματα, έστω και αν αφορά ενιαίο λειτουργικά κτίριο. 

Β2) ΣΤΕΓΑΣΗ ΚΤΙΡΙΩΝ 

- Τρόπος: ΔΩΜΑ 

- Υλικό: ΜΠΕΤΟΝ ή παραδοσιακοί τρόποι (τράβες - πέτσωμα) 

- Χρώμα: ΛΕΥΚΟ 

Το στηθαίο του δώματος πρέπει να διαμορφώνεται κατά τα παραδο¬ 
σιακά πρότυπα (σαμάρι), συμπαγές και πλάτους 0,40 έως 0,60 του μέ¬ 
τρου και ύψους 0,30 του μέτρου. 

Μπορεί να ξεπεράσει το παραπάνω ύψος για την οπτική κάλυψη 
ηλιακού συλλέκτη και τούτο μετά από έγκριση της ΕΠΑΕ. Σε καμία πε¬ 
ρίπτωση δε θα ξεπερνά τα 0,70 του μέτρου. 

Β3) ΕΞΩΣΤΕΣ 

α) Επιτρέπεται η κατασκευή ανοιχτών εξωστών με μέγιστο πλάτος 
1,00 μ. 

Το μήκος των εξωστών ορίζεται σε 2,00 μ. μέγιστον. 

- Η μέγιστη απόσταση μεταξύ διαδοχικών εξωστών ορίζεται εις 
2,00 μέτρα. 

Αποκλείται η κατασκευή εξωστών σε απόσταση μικρότερη του 1,00 
μέτρου από τις ακμές των όψεων του κτιρίου. 

- Η κατώτερη δε επιφάνεια οιουδήποτε δομικού στοιχείου του εξώ¬ 
στη πρέπει να βρίσκεται το λιγότερο 2,40 μ. από τη στάθμη του διαμορ¬ 
φωμένου εδάφους. 

- Αποκλείονται οι γωνιακοί ακάλυπτοι εξώστες. 


Β4) ΚΛΙΜΑΚΕΣ 

Επιτρέπεται η κατασκευή ανοικτών κλιμάκων. Οι κλίμακες αυτές 
πρέπει να κατασκευάζονται υποχρεωτικά συμπαγείς και πρέπει να το¬ 
ποθετούνται παράλληλα (όχι κάθετοι ή υπό γωνία) προς το σώμα του 
κτιρίου. 

Β5) ΣΤΗΘΑΙΑ - ΚΙΓΚΛΙΔΩΜΑΤΑ 

α) Τα στηθαία των κλιμάκων και των βεραντών σε εσοχή κατα¬ 
σκευάζονται αποκλειστικά συμπαγή ή ξύλινα με κουπαστή και ορθοστά¬ 
τες απλής ορθογωνικής διατομής. 

β) Τα στηθαία των ανοιχτών εξωστών κατασκευάζονται αποκλει¬ 
στικά από ξύλινα κιγκλιδώματα (τα μεταλλικά παραδοσιακά κιγκλιδώ¬ 
ματα επιτρέπονται εφόσον συναντώνται στον οικισμό και μετά από 
έγκριση της ΕΠΑΕ). 

Β6) ΑΝΟΙΓΜΑΤΑ (εξωτερικά) 

- Το άθροισμα των επιφανειών των ανοιγμάτων πάσης φύσεως δεν 
πρέπει να υπερβαίνει το 20%. 

- Τα ανοίγματα στις όψεις του κτιρίου οφείλουν να υπακούουν στην 
αναλογία ύψους προς πλάτος. 

1,5/1 ή 2/1 για τα παράθυρα και 2/1 έως 2,5/1 για τις μονόφυλ¬ 
λες θύρες και 1,5/1 για τις δίφυλλες (Μέγιστο άνοιγμα 1,20). 

- Τα παραπάνω ποσοστά είναι ενδεικτικά και μετατρέπονται μετά 
από έγκριση της ΕΠΑΕ όταν προτείνονται βιοκλιματικές λύσεις. 

- Η απόσταση μεταξύ δύο διαδοχικών ανοιγμάτων κατά την οριζό¬ 
ντια έννοια ορίζεται σε 0.50 Μ το ελάχιστο. 

Β7) ΚΟΥΦΩΜΑΤΑ (ΕΞΩΤΕΡΙΚΑ) 

- Υλικό: Ξύλο 

- Τύπος: Ταμπλαδωτά, καρφωτά (σανιδωτά) ή περσιδωτά (μετά 
από έγκριση της ΕΠΑΕ) 

- Χρώμα: μπλε, καφεκόκκινο, γκρίζο, πράσινο 

- Τα τζαμιλίκια των παραθύρων θα πρέπει να υποδιαιρούνται με 2 
τουλάχιστον καΐτια κατά την έννοια του ύψους. 

- Επιτρέπονται οι φεγγίτες. 

- Αποκλείονται τα συρόμενα εξωτερικά παραθυρόφυλλα. 

Β8) ΠΕΡΙΦΡΑΞΗ 

Τύπος: Χαμηλός μαντρότοιχος μέγιστου ύψους 1,50 μ. Το ύψος 
αυτό θα μπορεί να φθάσει μέχρι τα 2,00 μ. εφόσον το στοιχείο αυτό συ- 
ναντάται στον οικισμό και μετά από έγκριση της ΕΠΑΕ. 

Υλικό: Λιθοδομή που μπορεί να μείνει ανεπίχριστη. Όταν χρησιμο¬ 
ποιείται άλλο δομικό υλικό θα πρέπει να έχει ελάχιστο 0,50 μ. και να 
καλύπτεται με επίχρισμα. 

Χρώμα: Λευκό (υδρόχρωμα) 

Β9) ΓΕΝΙΚΑ 

α) Δεν επιτρέπεται η τοποθέτηση λυομένων οικιακών, τροχόσπιτων, 
«τροχοβίλλων» 

β) Επιτρέπεται η τοποθέτηση απλών έγχρωμων επιγραφών (κατα¬ 
στήματα, Ξενοδοχεία μέγιστου μήκους όχι μεγαλύτερου από το πλάτος 
του ανοίγματος που αντιστοιχεί και ύψους (0,70)μ. το μέγιστο. Ο φωτι¬ 
σμός γίνεται με απλά διακριτικά φωτιστικά στοιχεία (5ΡΟΤ3). 

- Αποκλείονται οι φωτισμοί τύπου «ΝΕΟΝ». 

γ) Αποκλείεται η τοποθέτηση τεντών σε οιουσδήποτε χώρους πλην 
των ισογείων χώρων, κέντρων αναψυχής, εστιατορίων, και τούτο μετά 
από την κρίση της ΕΠΑΕ (χρώμα - μορφή - υλικό). 

- Επιτρέπεται η κατασκευή οριζοντίων σκιαδίων από καλαμωτή ή 
λευκό καραβόπανο μόνο εντός των αυλών. 

δ) Αποκλείεται η τοποθέτηση λυομένων πρόχειρων κατασκευών επί 
κοινοχρήστων χώρων (λούνα παρκ,...) χωρίς την προηγούμενη έγκριση 
της ΕΠΑΕ. 

ΒΙΟ) 

α) Πριν από οποιαδήποτε κατάτμηση οικοπέδων εντός των ορίων του 
οικισμού θα πρέπει να θεωρείται το σχετικό τοπογραφικό διάγραμμα 
από το Τμήμα Πολεοδομίας και Π.Ε. της Νομαρχίας, ώστε να εξασφα¬ 
λίζεται η συνέχεια των υπαρχόντων κοινόχρηστων χώρων σύμφωνα με 
τα οριζόμενα στις διατάξεις της παρ. 1 του άρθρου 6 του 24.4.85 Δ/ 
τος · 

β) Να εξασφαλίζεται οπωσδήποτε η συνέχεια των υφιστάμενων εγκε¬ 
κριμένων δρόμων του οικισμού. 

γ) Απαγορεύονται γέφυρες προσπέλασης λόγω κλίσης του εδάφους. 

Κατά τα λοιπά ισχύουν τα οριζόμενα στο Δ/γμα της 24.4.85 (ΦΕΚ 
181/Δ/3.5.85). 

Η απόφαση αυτή με το σχεδιάγραμμα οριοθέτησης του οικισμού που 
τη συνοδεύει να δημοσιευθεί στην Εφημερίδα της Κυβερνήσεως. 

Ερμούπολη, 26 Αυγούστου 1987 
Ο Νομάρχης 

ΓΙΩΡΓΟΣ ΗΛΙΑΚΟΠΟΥΛΟΣ 













